ai4bharat/Pralekha huggingface dataset:
تعاون کی وزارت
وزیر اعظم جناب نریندر مودی کے ’سہکار سے سمردھی ‘کے خواب کو پورا کرنے اور داخلہ اور کو آپریشن کے مرکزی وزیر جناب امت شاہ کی کوششوں سے کو آپریٹو سیکٹر میں 1100 نئے فارمر پرڈیوسر آرگنائیزیشنز تشکیل دینے کا فیصلہ کیا گیا ہے
زراعت اور کسانوں کی بہبود کی وزارت نے ایف پی او اسکیم کے تحت نیشنل کوآپریٹیو ڈولپمینٹ کارپوریشن  کو ان 1100 اضافی ایف پی او کو مختص کرنے کا فیصلہ کیا گیا ہے
ایف پی او اسکیم کے تحت ، ہر ایف پی او کو بھارت سرکار کے ذریعہ 33 لاکھ روپے کی مالی مدد فراہم کی جاتی ہے ، ساتھ ہی کلسٹر پر مبنی کاروباری تنظیموں  کو ایف پی او کی تشکیل کے لئے فی ایف پی او 25 لاکھ روپے کی رقم فراہم کی جاتی ہے
اس فیصلے سے پی اے سی ایس ، جو عام طور پر قلیل مدتی قرض اور بیج ، کھاد وغیرہ کی تقسیم وغیرہ کا کام کرتی ہے ، اب دیگر زراعت سے متعلق معاشی کام کاج کی سرگرمیوں کی بھی اہل ہوں گی، ساتھ ہی پیکس مگس پروری ،مشروم کی کھیتی وغیرہ جیسی زیادہ آمدنی والی سرگرمیوں کے بھی قابل ہوں گی
یہ پہل کوآپریٹو کمیٹیوں کو ضروری بازار لنکیج فراہم کرکے ان کی پیداوار کی مناسب قیمت دلانے میں بھی مدد گار ہوگی ،اس سے پیکس کی کاروباری سرگرمیوں میں بھی تنوع پیدا ہوگا اورآمدنی کے نئے اور مستقل ذرائع پیدا ہوں گے
ملک بھر میں کوآپریٹو سیکٹر کو مضبوط کرنے کے لئے داخلہ اور کوآپریٹو کے مرکزی وزیر جناب امت شاہ کی قیادت میں کوآپریشن کی وزارت کے ذریعہ اٹھائے گئے مختلف اقدامات کے ساتھ یہ پہل کو آپریٹو سیکٹر اور خاص طور پر پی اے سی ایس کو مزید کارآمد ، فعال اور مالی اعتبار سے پائیدار بنانے میں انتہائی مدد گار ثابت ہوگی
وزیر اعظم جناب نریندر مودی کے ’سہکار سے سمردھی ‘کے خواب کو پورا کرنے اور داخلہ اور کو آپریشن کے مرکزی وزیر جناب امت شاہ کی کوششوں سے کو آپریٹو سیکٹر میں 1100 نئے فارمر پرڈیوسر آرگنائیزیشنز تشکیل دینے کا فیصلہ کیا گیا ہے۔ زراعت اور کسانوں کی بہبود کی وزارت نے ایف پی او اسکیم کے تحت نیشنل کوآپریٹیو ڈولپمینٹ کارپوریشن  کو ان 1100 اضافی ایف پی او کو مختص کرنے کا فیصلہ کیا گیا ہے۔
ایف پی او اسکیم کے تحت ، ہر ایف پی او کو بھارت سرکار کے ذریعہ 33 لاکھ روپے کی مالی مدد فراہم کی جاتی ہے ، ساتھ ہی کلسٹر پر مبنی کاروباری تنظیموں  کو ایف پی او کی تشکیل کے لئے فی ایف پی او 25 لاکھ روپے کی رقم فراہم کی جاتی ہے۔
ملک بھر میں پرائمری ایگری کلچرل کریڈٹ سوسائیٹز  سے تقریباً 13 کروڑ کسان منسلک ہیں ۔ اس فیصلے سے پی اے سی ایس ، جو عام طور پر قلیل مدتی قرض اور بیج ، کھاد وغیرہ کی تقسیم وغیرہ کا کام کرتی ہے ، اب دیگر زراعت سے متعلق معاشی کام کاج کی سرگرمیوں کی بھی اہل ہوں گی۔ایف پی او اسکیم میں پی اے سی ایس کو مربوط کرنے سے انہیں زرعی پیداوار ان پٹ ، زرعی آلات جیسے کلٹی ویٹر ، ٹِلر ، کارویسٹر وغیرہ کی فراہمی اورپروسیسنگ جیسے کی اناج کی صفائی ،جانچ ،چھٹائی،گریڈنگ ،پیکنگ ،اسٹوریج،ٹرانسپورٹیشن وغیرہ سرگرمیوں میں اپنے دائرہ اختیار میں توسیع دینے میں مدد ملے گی ۔ اس کے علاوہ پیکس مگس پروری ، مشروم کی کھیتی وغیرہ جیسی زیادہ آمدنی والی سرگرمیوں کی بھی اہل ہوں گی۔
یہ پہل کوآپریٹو کمیٹیوں کو ضروری بازار لنکیج فراہم کرکے ان کی پیداوار کی مناسب قیمت دلانے میں بھی مدد گار ہوگی ،اس سے پیکس کی کاروباری سرگرمیوں میں بھی تنوع پیدا ہوگا اورآمدنی کے نئے اور مستقل ذرائع پیدا ہوں گے۔
ملک بھر میں کوآپریٹو سیکٹر کو مضبوط کرنے کے لئے داخلہ اور کوآپریٹو کے مرکزی وزیر جناب امت شاہ کی قیادت میں کوآپریشن کی وزارت کے ذریعہ اٹھائے گئے مختلف اقدامات کے ساتھ یہ پہل کو آپریٹو سیکٹر اور خاص طور پر پی اے سی ایس کو مزید کارآمد ، فعال اور مالی اعتبار سے پائیدار بنانے میں انتہائی مدد گار ثابت ہوگی ۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 217.9 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 13,87,533 ٹیکے لگائے گئے۔
ہندوستان میں سردست زیر علاج مریضوں کی تعداد 40,979 ہے۔
فی الحال زیر علاج مریضوں کی شرح 0.09 فیصد ہے۔
سردست ملک میں شفایابی کی شرح 98.72 فیصد ہے۔
گزشتہ 24 گھنٹوں کے دوران4,972,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,09,525 ہوگئی ہے۔
پچھلے 24 گھنٹوں کے دوران 3,615 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.12 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.44 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,23,293 ٹیسٹ کئے گئے۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں ویکسین کی 24.65 کروڑ سے زیادہ خوراکیں مہیا کرائی گئیں
ریاستوں/ مرکز کے زیر انتظام علاقوں کے پاس لوگوں کو دینے کے لئے اس وقت بھی 1.19 کروڑ خوراکوں سے زیادہ دستیاب
نئی دہلی،08/جو ن - 1202 ۔
ملک گیر ٹیکہ کاری مہم ایک حصے کے طور پر ہندوستانی حکومت کووڈ کی ویکسین مفت مہیا کرکے ریاستوں اور مرکز کے زیر انتظام علاقوں کی مدد کرتی رہی ہے۔اس کے علاوہ ہندوستانی حکومت ریاستوں/ مرکز کے زیرانتظام علاقوں کو براہ راست ویکسین کی خریداری کے سلسلے میں سہولت فراہم کرتی رہی ہے۔ٹیکہ کاری کا عمل ہندوستانی گورنمنٹ کی اس جامع حکمت عملی کا اہم جز ہے جو وہ عالمی وبا کی روک تھام اور اس سے نمٹنے کے سلسلے میں کرتی رہی ہے۔اس میں جانچ ، تشویش، علاج اور کووڈ کے حوالے سے مناسب طور طریقے بھی شامل ہیں۔
کووڈ-19 ٹیکہ کاری مہم کے سلسلے میں اصلاح شدہ اور تیز رفتار تیسرے مرحلے کی حکمت عملی پر عمل درآمد یکم مئی 2021 سے شروع ہوچکا ہے۔
اس حکمت عملی کے تحت ہر مہینے کسی بھی دوا ساز کمپنی کی تیار کردہ اور سینٹرل ڈرگس لیباریٹری کے ذریعہ منظور شدہ ویکسین کی مجموعی خوراکوں کا 50 فیصد ہندوستانی حکومت کے ذریعہ خریدا جائے گا۔حکومت ان خوراکوں کو ریاستی حکومتوں کے لئے مکمل طور پر مفت فراہم کرائیگی، جیسا کہ پہلے بھی کیاجاتا رہا ہے۔
اب تک ہندوستانی حکومت کے ذریعہ  اور براہ راست ریاستی خریداری زمرے کے ذریعہ ریاستوں/ مرکز کے زیرانتظام علاقوں کو24 کروڑ سے زیادہ ویکسین کی خوراکیں فراہم کرائی گئی ہے۔
خوراکوں کی مجموعی کھپت، جس میں ضائع ہونے والا حصہ بھی شامل ہے،234743489 خوراکیں ہیں۔۔
ریاستوں/ مرکز کے زیر انتظام علاقوں کے پاس 1.19 کروڑ سے زیادہ کووڈویکسین کی خوراکیں موجود ہے۔ جن کااستعمال کیاجانا ابھی باقی ہے۔
کوئلے کی وزارت
کول انڈیا لمیٹڈ  راجستھان میں 1190 میگا واٹ کا شمسی بجلی پروجیکٹ قائم کرے گی
نئی دہلی، 13اکتوبر، 2022/کول انڈیا لمیٹڈ  نے کوئلے سے بننے والی صاف ستھری توانائی کے لیےاپنے پروگرام کے حصے کے طور پر راجستھان ودیوت اتپادن یگم لمیٹڈ کے ساتھ ایک مفاہمت نامے پر دستخط کیے ہیں۔ یہ مفاہمت نامہ جے پور میں آج 1190 میگا واٹ کے ایک شمسی بجلی پروجیکٹ تیار کرنے سے متعلق ہے۔ مفاہمت نامے پر کوئلے ، کانکنی اور پارلیمانی امور کے مرکزی وزیر جناب پرہلاد جوشی اور راجستھان کے وزیراعلیٰ جناب اشوک گہلوت کی موجودگی میں کیے گئے۔ موقعے پر اظہار خیال کرتے ہوئے جناب جوشی نے کہا کہ بھارت میں 50 سال تک کوئلے کا وافر ذخیرہ موجود رہے گا۔ اور اب صاف ستھرا کوئلہ تیار کرنے پر توجہ دی جا رہی ہے اور اِس سلسلے میں اقدامات کیے جا رہے ہیں۔ انہوں نے کہا کہ فی الحال 80 لاکھ ٹن ذخیرہ موجود ہے اور ریاستی سرکار کو چاہیے کہ وہ بقیہ کوئلے کی ٹرانسپورٹ کے لیے اختراعی حل پیش کرے۔ جناب جوشی نے کہا کہ کوئلے کے ٹرانسپورٹیشن کے لیےاب ریل اور آبی راستے کو ترجیح دی جاتی ہے تاکہ ٹرانسپورٹیشن کے وقت میں کمی آجائے۔ وزیر موصوف نے کہا کہ سبھی ریاستوں کے توانائی سے متعلق معاملات کو حل کرنے کے لیے اقدامات کیے جا رہے ہیں اور نئے بھارت کے وزیراعظم کے ویژن کو اُسی وقت پورا کیا جا سکے گا جب سبھی ریاستوں کی توانائی کی ضرورتیں پوری کر دی جائیں اور ان میں ترقی ہو جائے۔
مجوزہ پروجیکٹ اس کے لیے مفاہمت نامے پر سی آئی ایل کے چیئرمین جناب پرمود اگروال اور سی آر وی یو این کےسی ایم ڈی جناب راجیش کمار شرما نے دستخط کیے ہیں۔ اس پر راجستھان کے آئندہ شمسی پارک میں عمل کیاجائے گا۔ اسے نئی اور قابل تجدید توانائی کی وزارت کے الٹرا میگا قابل تجدید توانائی پاور پارک کے تحت منظور کیا گیا ہے۔ اس سے کوئلے کی صاف توانائی کےلیے اس کے متنوع پروگرام کے حصے کے طور پر سی آئی ایل کی شمسی توانائ سے بجلی پیدا کرنے کی کوششوں کو فروغ ملے گا۔ یہ پروجیکٹ مرحلہ وارشروع ہوگا اورصاف بجلی فراہم کرنے کے علاوہ اس سے ریاست میں روزگار کے مواقع پیدا ہونے کا بھی امکان ہے۔
راجستھان سرکار کے بجلی کے وزیر مملکت آزادانہ چارج جناب بھنور سنگھ بھاٹی ، حکومت ہند کی کوئلے کی وزارت کے سکریٹری ڈاکٹر اے کے جین اور راجستھان سرکار کی چیف سکریٹری محترمہ اوشا شرما بھی اس موقعے پر موجود تھیں۔
۔۔۔
ش ح ۔ اس۔ ت ح ۔
U - 11380
(Visitor Counter : 72
مکانات اور شہری غریبی کے خاتمے کی وزارت
حکومت نے ایم آئی جی اسکیم کے لئے سی ایل ایس ایس کو 31 مارچ 2020 تک توسیع دی
نئی دہلی،31؍دسمبر،ہاؤسنگ اور شہری امور کی وزارت نے ایم آئی جی اسکیم کے لئے قرض سے منسلک سبسڈی اسکیم  کو مزید 12 مہینے یعنی 31 مارچ 2020 تک توسیع دے دی ہے۔ ہاؤسنگ اور شہری امور کے وزیر مملکت  جناب ہردیپ سنگھ پوری نے ایک پریس کانفرنس میں اس کا اعلان کرتے ہوئے بتایا کہ ایم آئی جی اسکیم کے لئے سی ایل ایس ایس کی کارکردگی اور فروغ بہت اچھا رہا ہے اور ہمیں امید ہے کہ اس سال کے آخر تک اس سے فائدہ اٹھانے والوں کی تعداد ایک لاکھ تک پہنچ جائے گی۔
وزیراعظم جناب نریندر مودی نے 31 دسمبر 2016 کو نوجوان پیشہ ور افراد اور متوسط طبقے کے صنعت کاروں کی امنگوں کو پورا کرنے کی خاطر اوسط آمدنی والے گروپ  کے لئے نئی قرض سے منسلک سب سڈی اسکیم  کا اعلان کیا تھا۔ایم آئی جی اسکیم کے لئے سی ایل ایس ایس ، جسے 31 دسمبر 2017 تک شروع ہوئے 12 مہینے ہوئے ہیں ۔ ایم آئی جی کی اس اسکیم کے تحت فیض حاصل کرنے والے مکانوں کی خریداری ؍ تعمیر  کے ہاؤسنگ لون کے لئے بینکوں ، ہاؤسنگ فائنانس کمپنیز اور دیگر نوٹیفائیڈ اداروں سے مکان والے قرض حاصل کرتے ہیں۔ اسکیم میں توسیع دینے کی تجویز پر اکتوبر 2017 میں مختلف فریقوں کے ذریعے دی گئی معلومات کی بنیاد پر اس اسکیم میں 15 مہینے یعنی 31 مارچ 2019 تک توسیع کرنے کا فیصلہ کیا گیا۔
نومبر 2017 میں ایم آئی جی -1 اور ایم آئی جی -2 کے لئے پہلے مکان میں چھت والے رقبے پر نظر ثانی کرکے بالترتیب 120 مربع میٹر اور 150 مربع میٹر کیا گیا تھا۔ اس کے بعد جون 2018 میں ایم آئی جی -1 اور ایم آئی جی -2 کے تحت چھت والے رقبے میں اضافہ کرکے بالترتیب 160 مربع میٹر اور 200 مربع میٹر تک کردیا گیا ہے۔
سی ایل ایس ایس ایسی اسکیم ہے جس کے تحت شاند ار کارکردگی کا مظاہرہ کیا گیا ہے اور 30 دسمبر 2018 تک اس کے تحت فیض حاصل کرنے والوں کی تعداد بہت حوصلہ افزا ہے۔
|
|
زمرہ
|
|
فیض حاصل کرنے والوں کی تعداد
|
|
جاری کردہ سبسڈی 
|
|
ای ڈبلیو ایس / ایل آئی جی
|
|
2,46,706
|
|
5,583.19
|
|
ایم آئی جی
|
|
93,007
|
|
1,960.45
|
|
میزان
|
|
3,39,713
|
|
7,543.64
۔۔۔۔۔۔۔۔۔۔۔
U-6535
(Visitor Counter : 50
وزیراعظم کا دفتر
وزیر اعظم نے 8 برس کی رپورٹ ساجھا کی: خدمت، اچھی حکمرانی اور ناداروں کی فلاح وبہبود- ’خدمت کے 8 برس – مختلف شعبوں میں بھارت کی ترقی کےسفر‘ کی جھلکیاں پیش کیں
وزیر اعظم جناب نریندر مودی نے narendramodi.in اور نمو ایپ پر خدمت، اچھی حکمرانی اور ناداروں کی فلاح و بہبود کے آٹھ برسوں کی اہم جھلکیاں پیش کیں۔
ٹوئیٹس کے ایک سلسلے کے تحت وزیر اعظم نے کہا:
’’گذشتہ آٹھ برس عوام کی آرزوؤں کی تکمیل سے متعلق رہے۔ ہم خدمت، اچھی حکمرانی اور ناداروں کی فلاح و بہبود سے متعلق اپنی جستجو کے لیے پابند عہد ہیں۔ نمو ایپ پر موجود وِکاس یاترا سیکشن آپ کو ترقی کے اس سفر پر لے جائے گا۔ # خدمت کے 8 برس
نمو ایپ پر ایک اہم دلچسپ سیکشن ہے جو کوئز، ورڈ سرچ، گیس دی امیج سیکشن اور دیگر اختراعی طریقوں سے # خدمات کے 8برس کی جھلک پیش کرتا ہے۔ میری آپ سب سے، خصوصاً میرے نوجوان دوستوں سے اپیل ہے کہ اسے ضرور ملاحظہ کریں۔
https://8years.narendramodi.in‘‘
’’گذشتہ 8 برس عوام کی آرزوؤں کو پورا کرنے کے رہے ہیں۔ اس دوران ہمارا عزم رہا ہے- خدمت، اچھی حکمرانی اور ناداروں کی فلاح وبہبود۔ نمو ایپ کا ’وِکاس یاترا‘ سیکشن آپ کو ترقی کے اس مکمل سفر پر لے جائے گا۔‘‘
# خدمات کے 8 برس
نمو ایپ پر # خدمت کے 8 برس سے متعلق ایک دلچسپ سیکشن ہے۔ اس میں آپ کوئز، ورڈ سرچ، گیس دی امیج جیسے متعدد اختراعی طریقوں سے ملک کی ترقی کے سفر سے مربوط ہو سکتے ہیں ۔ میری آپ سبھی حضرات سے، خصوصاً نوجوان سے اپیل ہے کہ وہ اسے ایک مرتبہ ضرور دیکھیں۔‘‘
وزارات ثقافت
آرکیالوجیکل سروے آف انڈیا نےملک میں 138 تاریخی عمارتوں کو ضرور دیکھیئے کی حیثیت سے شناخت کی ہے : پرہلاد سنگھ پٹیل
نئی دہلی ،9 0دسمبر : ثقافت اور سیاحت کے وزیرمملکت  جناب پرہلاد سنگھ پٹیل نے آج لوک سبھامیں ایک سوال کے تحریری جواب میں اطلاع فراہم کی کہ آرکیالوجیکل سروے آف انڈیا یعنی ہندوستانی محکمہ آثارقدیمہ نے ملک بھرمیں 138 تاریخی عمارتوں کی شناخت کی ہے جنھیں مسٹ سی یعنی ضروردیکھئے زمرے کی یاد گارعمارتوں میں رکھاگیاہے اور جن کو آرکیالوجیکل سروے آف انڈیا کے ‘‘ مسٹ سی ’’ یعنی ضروردیکھئے پورٹل پر دستیاب کرایاگیاہے ۔
ہندوستان میں کل 38عالمی ثقافتی ورثے کے حامل مقامات ہیں جن میں سے 22ثقافتی یادگاری مقامات بشمول یادگاری عمارتیں ۔تاریخی عمارتیں اور غار آرکیالوجیکل سروے آف انڈیا کے زیرتحفظ ہیں ۔
تاریخی عمارتوں کی مرمت اور رکھ رکھاوسے متعلق سرگرمیوں کے درمیان کوئی ایسا فرق نہیں ہے ۔ ثقافتی ورثےکی حامل عمارتوں کے تحفظ میں ان تاریخی مقامات /یادگاری عمارتوں کی مرمت ، رکھ رکھاو اور تحفظ سبھی امورشامل ہیں ۔ وسائل کی دستیابی اور کام کی ضرورتوں کے مطابق مختلف مقامات پر اخراجات فراہم کرائے جاتے ہیں ۔
عملے، عوامی شکایات اور پنشن کی وزارت
کووڈ-19 نے تنفسی امراض میں اکیڈمک دلچسپی اور پلمونیری میڈیسن کی سمت میں تازہ ترین پیش رفت میں جان ڈال دی ہے: ڈاکٹر جتیندر سنگھ
نئی دہلی، 27/جنوری 2021 ۔ مرکزی وزیر ڈاکٹر جتیندر سنگھ، جو کہ خود ایک میڈیکل پروفیشنل اور معروف ماہر ذیابیطس ہیں، نے کہا ہے کہ کووڈ-19 کی وبا کا دنیا کے مختلف حصوں اور زندگی کے مختلف شعبوں پر الگ الگ اثر پڑا ہے، وہیں طبی برادری میں اس وبا نے امراض تنفس میں اکیڈمک دلچسپی بیدار کی ہے، دوسری طرف ذیابیطس کے علاج اور آنکولوجی جیسی مہارت والے شعبوں میں بھی پلمونیری میڈیسن سے متعلق طبی پیش رفت کے بارے میں معالجین کے تجسس میں اضافہ کردیا ہے، کیونکہ ایک عام انسان بھی ان امراض کے تئیں زیادہ بیدار ہونے کی کوشش کررہا ہے۔
’نیشنل کالج آف چیسٹ فزیشینس‘ اور ’انڈین چیسٹ سوسائٹی‘ کے ذریعے مشترکہ طور پر منعقدہ پانچ روزہ کل ہند کانفرنس ’نیشنل کانفرنس آن پلمونیری ڈیسیزیز‘ – ’’این اے پی سی او این‘‘ میں افتتاحی خطبہ دیتے ہوئے ڈاکٹر سنگھ نے کہا کہ پہلے تو پلمونیری میڈیسن خاص طور پر تپ دق یعنی ٹی بی کی بیماری سے ہی متعلق مانا جاتا تھا۔ انھوں نے بتایا کہ جب انھوں نے اپنے کریئر کا آغاز ایک ڈاکٹر کے طور پر کیا تھا تو سماج میں ایک غلط تصور تھا کہ چیسٹ فزیشین ہونے کا مطلب تھا صرف ٹی بی کا ڈاکٹر، مگر علم و تحقیق کا بڑے پیمانے پر پھیلاؤ ہونے کے ساتھ مہارت اور حساسیت کے ساتھ علاج کے جدید وسائل اور سماج میں صحت کے تئیں بڑھتی بیداری نے پلمونیری میڈیسن کا دائرہ کافی وسیع کردیا۔ اب اس میں فضائی آلودگی کے سبب ہونے والے دیگر امراض، کسی خاص پیشے کے سبب پھیپھڑوں کے امراض، نیند سے متعلق بیماری، آبسٹریکٹیو لنگ ڈیسیز اور سوفسٹیکیٹڈ لنگ انٹروینشنز بھی اس میں شامل ہوگئے ہیں۔ کووڈ-19 کے اس دور میں پیدا ہوئی پیچیدگیوں کے سبب ان بیماریوں کو اور بھی اہمیت حاصل ہوگئی ہے۔
ڈاکٹر جتیندر سنگھ نے پروگرام کا انعقاد کرنے والوں کو اس بڑے پیمانے پر کانفرنس کے انعقاد کے لئے مبارکباد دی۔ تقریباً 100 بین الاقوامی فیکلٹیز اور 19بین الاقوامی چیسٹ ایسوسی ایشنوں کو اس پروگرام کا حصہ بنایا گیا ہے۔ انھوں نے کہا کہ کانفرنس کا انعقاد بھی بہت اہم وقت پر ہورہا ہے، کیونکہ یہ وہ دور ہے جب دنیا کووڈ-19 کی تباہی سے گزر رہی ہے اور اس سے پیدا شدہ تنفسی اور پھیپھڑوں سے متعلق بیماریوں کی پیچیدگیوں سے بھی نبردآزما ہے۔ اس دوران طبی برادری دن رات اس وبا پر قابو پانے اور اس کی روک تھام کرنے میں مصروف ہے۔
ڈاکٹر جتیندر سنگھ نے کہا کہ بھارت میں پلمونیری میڈیسن پر کانفرنس ہونے کی بھی اہمیت ہے، کیونکہ بھارت نے اپنی 130 کروڑ کی آبادی کے باوجود کووڈ-19 کے خلاف دنیا کی سب سے بڑی ٹیکہ کاری مہم کا کامیاب اہتمام کیا ہے۔ انھوں نے کہا کہ وزیر اعظم نریندر مودی کے پہلے سے طے شدہ اور فیصلہ کن نقطہ نظر کے سبب بھارت چھوٹی آبادی والے کئی مغربی ملکوں کے مقابلے میں اس وبا کے چیلنجوں کا زیادہ کامیابی اور فیصلہ کن طریقے سے سامنا کرنے کا اہل رہا ہے۔
ڈاکٹر سنگھ نے اس بات پر اطمینان کا اظہار کیا کہ کووڈ اور ٹی بی کے علاوہ کانفرنس کی پروگراموں کی فہرست میں معاصر فکرمندی والے موضوعات جیسے پلمونیری کریٹیکل کیئر، پلمونیری امیجنگ، ہوائی سفر سے متعلق مسائل، تھوریسک  اور جراحتی کارروائی وغیرہ کو بھی جگہ دی گئی ہے۔ انھوں نے اس بات پر خاص طور سے مسرت کا اظہار کیا کہ ماحولیاتی آلودگی اور آب و ہوا کی تبدیلی کے لئے وقف سیشنس بھی اس کانفرنس میں ہونے جارہے ہیں۔ یہ وہ امور ہیں جن کے بارے میں وزیر اعظم نریندر مودی اپنے خیالات مسلسل ظاہر کرتے آرہے ہیں اور دنیا بھر میں انھیں سنجیدگی سے لیا جارہا ہے۔
بہت چھوٹی، چھوٹی اور درمیانی صنعتوں کی وزارت
کھادی ولیج انڈسٹریز کمیشن نے کووڈ -19 عالمی وبا کے باوجود 21-2020 کے مالی سال میں سب سے زیادہ لین دین ریکارڈ کیا
نئی دہلی،17؍ جون : کووڈ – 19 عالمی وبا سے متاثر ہونے کے باوجود کھادی اور ولیج انڈسٹری کمیشن  نے سب سے زیادہ لین دین ریکارڈ کیا۔ سال 21-2020 میں کے وی آئی سی نے سالانہ 95741.74 کروڑ روپے کا مجموعی لین دین کیا، جب کہ20- 2019 میں اس نے 88887 کروڑ روپے کا لین دین کیا تھا۔ اس طرح 21-2020 میں لین دین میں 7.71 فیصد کا اضافہ درج کیا گیا۔
کے وی آئی سی کی 21-2020 میں ریکارڈ کارکردگی دیکھنے کو ملی ، جن نے پیداواری سرگرمیوں میں زبردست اضافہ درج کیا۔ حالانکہ پچھلے سال 25 مارچ کو ملک گیر سطح کے لاک ڈاؤن کے دوران تین ماہ سے زیادہ عرصے تک تمام سرگرمیاں معطل تھیں۔ اس مدت کے دوران کھادی کی تمام پیداوار یونٹس اور فروخت کرنے والے آؤٹ لیٹ بھی بند تھے جس سے پیداوار اور فروخت بری طرح متاثر ہوئی تھی۔ البتہ کے وی آئی سی نے وزیراعظم نریندر مودی کی آتم نربھر بھارت اور ووکل فار لولکل کی واضح اپیل پر تیزی سے رد عمل کا اظہار کیا اور اس پر اپنی سرگرمیاں پھر سے شروع کیں۔ بہت چھوٹی، چھوٹی اور اوسط درجے کی صنعتوں کے وزیر جناب نتن گڈکری کے اختراعی مارکیٹنگ نظریات نے کے وی آئی سی کے پروڈکٹ رینج کا اضافہ کیا، اس کے علاوہ مقامی پیداوار میں بڑھوتری کے لئے راہ ہموار ہوئی۔
16-2015 کے مقابلے 21-2020 میں کھادی اور ولیج انڈسٹری سیکٹروں میں مجموعی پیداوار 101 فیصد کی ترقی درج کی گئی جب کہ اسی مدت کے دوران مجموعی فروخت میں 128.66 فیصد کا اضافہ ہوا۔
وبا کے دوران کھادی ای- پورٹل ، کھادی ماسک، کھادی جوتے، کھادی پراکرتک پینٹ، کھادی ہینڈ سینٹائزرس وغیرہ جیسی کئی اقدامات کے علاوہ ریکارڈ تعداد میں نئے پی ایم ای جی پی یونٹوں کا قیام، نئے ایس ایف یو آر ٹی کا کلسٹروں کا بھی قیام کیا گیا۔ حکومت نے سامانوں کی سپلائی کے لئے پارلیمانی فورسز کے ساتھ سودیشی اور کے وی آئی سی کے تاریخی معاہدہ کی پہل کی۔ 20-2019 میں 65393.40 کروڑ روپے کی پیداوار کے مقابلے گاؤں کے صنعتی سیکٹر میں 21-2020 میں 70329.67 روپے کا اضافہ ہوا ہے۔ اسی طرح مالی سال 21-2020 میں گاؤں کی صنعت کے مصنوعات 20-2019 میں 84675.29 کروڑ روپے کے مقابلے 9221403 کروڑ روپے کی فروخت ہوئی ہے۔
البتہ کھادی کے سیکٹر میں پیداوار اور فروخت میں معمولی گراوٹ آئی ، کیونکہ عالمی وبا کے دوران ملک میں کتائی اور بنائی کی سرگرمیاں کافی متاثر ہوئی تھیں۔ 21-2020 میں کھادی کے سیکٹر میں مجموعی پیداوار 1904.49 کروڑ روپے ریکارڈ کی گئی جب کہ اس کے برعکس 20-2019 میں مجموعی پیداوار 2292.44 کروڑ روپے درج کی گئی تھی۔ جب کہ کھادی کی مجموعی فروخت 3527.71 کروڑ روپے رہی اور اس کے برعکس سابقہ سال میں کھادی کی مجموعی 4211.26 کروڑ روپے تھی۔
کے وی آئی سی کے چیئر مین جناب ونئے کمار سکسینہ نے بتایا کہ عالمی وبا کے دوران لوگوں نے آتم نربھر بھارت اور ووکل فار لوکل کی اپیل پر اچھا رد عمل ظاہر کیا۔ انہوں نے کہا کہ اس مدت کے دوران کے وی آئی سی کی اصل توجہ دستکاروں اور بے روزگار نوجوانوں کے لئے ٹھوس روزگار پیدا کرنا تھا، اقتصادی پریشانیوں سے دوچار نوجوانوں کی ایک بڑی تعداد نے پی ایم ای جی پی کے تحت خود روزگار اور مینوفیکچرنگ سرگرمیوں کو اپنے ہاتھوں میں لیا اور اپنے لئے روزگار کے مواقع پیدا کئے۔ جس سے گاؤں کی صنعت سیکٹر میں پیداوار میں اضافہ دیکھا گیا۔ ساتھ ہی ساتھ سودیشی مصنوعات خریدنے کی وزیراعظم کی اپیل کے بعد کھادی اور ولیج انڈسٹری کی مصنوعات کی فروخت نمایاں اضافہ ہوا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-5577
(Visitor Counter : 167
ا قتصادی امور کی کابینہ کمیٹی
کابینہ نے جموں و کشمیر میں کیرو ہائیڈرو الیکٹرک  پروجیکٹ  پروجیکٹ کو منظوری دی
نئی دہلی،07 مارچ / اقتصادی امور سے وابستہ کابینہ کمیٹی نے محترم وزیر اعظم جناب نریندر مودی کی قیادت میں جموں و کشمیر میں میسرز چناب ویلی پاور پروجیکٹس پرائیویٹ لمیٹیڈ  کے ذریعے  کیرو ہائیڈرو الیکٹرک  پروجیکٹ کی تعمیر کے لئے سرمایہ کاری منظوری سے متعلق اجازت دے دی ہے ۔
یہ پروجیکٹ 4287.59 کرو ڑروپئے کی تخمینہ لاگت سے عملی جامہ پہنایا جائے گا ۔  ، جس میں دورانِ تعمیر عائد ہونے والا سود اور غیر ملکی عنصر  بھی شامل ہے ، جو 426.16 کروڑ روپئے کے بقدر ہے اور میسرز سی وی پی پی پی ایل میں این ایچ پی سی کے ذریعے مساوی سرمایہ حصص کے طور پر 630.28 کروڑ روپئے کا سرمایہ بھی شامل ہے اور اس کا تعلق کابینہ کے ذریعے پہلے سے منظور شدہ ما قبل ِ تعمیرات کی 70 کروڑ روپئے کی سرگرمیوں سمیت کیرو ایچ ای پروجیکٹ  سے ہے ۔ اس کے ساتھ ہی ساتھ پاکل ڈل ایچ ای پروجیکٹ کو بھی عملی جامہ پہنانے کی منظوری دی گئی ہے ۔
میسرز سی وی پی پی پی ایل ، این ایچ پی سی ، جموں و کشمیر ریاستی بجلی ترقیات کارپویشن  اور پی ٹی سی کے زمرے میں شامل ایک مشترکہ کاروباری کمپنی ہے ، جن کی مساوی سرمایہ حصص شراکت داری اور شیئر ہولڈنگ بالترتیب 49 فی صد ، 49 فی صد اور 2 فی صد ہے ۔
یہ پروجیکٹ جموں و کشمیر کے ضلع کشت واڑ کے تحت دریائے چناب پر واقع ہے ۔ گہری ترین بنیاد کے ساتھ 135 میٹر بلند کنکریٹ کی قوت ثقل پر مشتمل باندھ کی تعمیر ، 4 سرکلر ، 5.5 میٹر کی داخلی لمبائی والے پریشر شافٹ ، جو 316 میٹر سے 322 میٹر کی طوالت پر مشتمل ہوں گے ، ایک زیرِ زمین پاور ہاؤس اور ٹیل ریس کی 4 سرنگیں ، گھوڑے کی نعل کی شکل میں ، 7 میٹر قطر والی 165 سے 190 میٹر کی دیگر تعمیرات بھی اس میں شامل ہیں ۔
یہ پروجیکٹ شمالی گرڈ کے لئے از حد درکار بجلی فراہم کرے گا اور جموں و کشمیر کے دور دراز علاقوں کی ترقی کے عمل کو مہمیز کرے گا ۔ اس پروجیکٹ کے بارے میں توقع کی جاتی ہے کہ یہ ساڑھے چار برسوں کی مدت میں مکمل ہو گا ۔
کیرو ایچ ای پروجیکٹ دریا کے جاری رہتے ہوئے عملی جامہ پہنائی جانے والی اسکیم کے تحت ہی تعمیر ہو گا اور اس کا ڈیزائن سندھو ندی پانی سے متعلق معاہدے 1960 کی ضروریات کے مطابق تیار کیا گیا ہے ، جس کی تنصیبی صلاحیت 624 میگا واٹ  کے بقدر ہے ۔ یہ پروجیکٹ 90 فی صد قابلِ انحصار برس میں 2272.02 ایم یو بجلی پیدا کرے گا ۔
پس منظر
اس پروجیکٹ کا سنگِ بنیاد وزیر اعظم نریندر مودی نے 3 فروری ، 2019 ء کو رکھا تھا ۔
U. No. 1469
(Visitor Counter : 37
اسٹیل کی وزارت
اسٹیل پلانٹس نے 4076 میٹرک ٹن رقیق طبی آکسیجن کی سپلائی کی
ملک بھر سے سرکاری اور نجی شعبے کی اسٹیل کمپنیوں نے ملک میں میڈیکل آکسیجن کی ضروریات کو پورا کرنے کے لئے اپنی کوششیں تیز کردی ہیں۔ کل ، ان اسٹیل پلانٹوں نے 3680.30 میٹرک ٹن رقیق میڈیکل آکسیجن  کو تیار کیا اور 4076.65 ایل ایم او میٹرک ٹن کی فراہمی کی۔ اس کے مقابلے میں ، 25 اپریل 2021 کو مختلف ریاستوں کو3131.84 میٹرک ٹن ایل ایم او کی فراہمی کی گئی تھی ۔ وہیں اپریل کے وسط میں ، یومیہ اوسطا 1500-1700 میٹرک ٹن ایل ایم او بھیجا جارہا تھا۔
گذشتہ ہفتے ، اسٹیل اور پیٹرولیم اور قدرتی گیس کے وزیرجناب دھرمیندر پردھان نے سرکاری اور نجی شعبے کی اسٹیل کمپنیوں کے سربراہوں کے ساتھ متعدد میٹنگیں کی تھیں۔ انہوں نے اسٹیل پلانٹوں سے میڈیکل آکسیجن کی فراہمی کو بڑھانے کے لئے ہر ممکن کوشش کی اپیل بھی کی تھی۔ اس کے علاوہ ، وزیر موصوف نے صحت سے متعلق بنیادی ڈھانچے کو بڑھانے کے لئے آکسیجن سے بھرپور بستروں کے ساتھ بڑے پیمانے پر کوویڈ کیئر کی سہولیات کی تعمیر کا بھی مطالبہ کیا۔
اسٹیل اتھارٹی آف انڈیا لمیٹڈ ، جو سب سے بڑی گھریلو اسٹیل کی پیداوار کرنے والی کمپنیوں میں سے ایک ہے ، ملک میں رقیق طبی آکسیجن کی فراہمی کے لئے اپنی صلاحیتوں میں اضافہ کر رہی ہے۔ بھلائی  ، رورکیلا  ، بوکارو  ، درگا پور اور برن پور  میں اس کے مربوط اسٹیل پلانٹوں سے ایل ایم او کی روزانہ فراہمی اپریل کے دوسرے ہفتے میں لگ بھگ 500 میگا ٹن سے بڑھ کر اس وقت 1100 میٹرک ٹن سے زیادہ ہے۔ کمپنی نے اب تک 50،000 میٹرک ٹن سے زیادہ ایل ایم اوز کی فراہمی کی ہے۔ اپریل ، 2021 میں ، سیل نے 15 ریاستوں میں 17،500 میٹرک ٹن ایل ایم او کی تقسیم کی ہے۔ ان ریاستوں میں وہ ریاستیں بھی ہیں جہاں اس کے پلانٹس موجود ہیں۔
کل تک بوکارو ، رورکیلا اور درگاپور واقع سیل پلانٹوں سے ملک کے مختلف حصوں کیلئے 950 میٹرک ٹن سے زیادہ ایل ایم او لے جانے والی 14 آکسیجن ایکس پریس ٹرینوں کو لوڈ کیا جاچکا ہے۔ سیل پلانٹس کو ٹینکر بھی ملے ہیں ، جنہیں ایئر لفٹ کیا گیا اور لوڈنگ کے بعد سڑک اور ریل کے ذریعہ ان کی منزلوں تک بھیج دیا گیا۔ ریلوے ، ایئرفورس ، اسٹیل پلانٹ اور آکسیجن پلانٹ ٹینکروں کی آمدورفت کے لئے کی جارہی کوششوں کو مربوط کررہے ہیں۔ آج چار کرایو جونک ٹینکروں کو آسٹریلیا کے پرتھ سے بھارتی فضائیہ کے ذریعہ ایئر لفٹ کیا گیا۔
ش ح۔ ع ح ۔ رم
کیمیکلز اور فرٹیلائزر کی وزارت
کوویڈ 19 کے باعث لاک ڈاؤن کی وجہ سے سخت پابندیوں کے باوجود نیشنل فرٹیلائزرز لمیٹڈ کی فروخت میں اپریل 2020 میں 71 فیصد تک کا اضافہ
نئی دہلی،10مئی 2020/ وزارت برائے کیمیکلز اور فرٹیلائزرز کے تحت ایک پی ایس یو نیشنل فرٹیلائزرز لمیٹڈ نے اپریل 2020 کے مہینے میں کھاد کی فروخت میں 71 فیصد اضافے کا اندراج کیا ہے۔ ملک بھر میں کوویڈ 19 کے باعث لاک ڈاون کی وجہ سے اپریل میں سخت پابندیوں کے باوجود کمپنی کی ماہ اپریل 20 میں کھاد کی فروخت 3.62 لاکھ ایم ٹن ریکارڈ کی گئی جبکہ گذشتہ سال کی اسی مدت میں یہ 2.12 لاکھ میگا ٹن تھی۔
لاک ڈاؤن کی وجہ سے کمپنی کو لاجسٹک سے متعلق بہت سی رکاوٹوں کا سامنا کرنا پڑا لیکن اس کے باوجود اس نے اس اہم دور میں کسانوں کو کھاد فراہم کرنے میں کوئی کسر نہیں چھوڑی۔ سی اینڈ ایم ڈی ، این ایف ایل ، جناب منوج مشرا نے اپریل 2020 کے مہینے میں فروخت میں اب تک کی سب سے زیادہ نمو حاصل کرنے کے لئے مارکیٹنگ ٹیم کی کوششوں کو سراہا ہے۔
این ایف ایل اپنے 5 پلانٹس پر یوریا پیدا کرتی ہے جو پنجاب میں ننگل اور بھٹنڈا ، ہریانہ میں پانی پت اور ایم پی میں وجے پور میں دو پلانٹ ہیں۔ اگرچہ اس کمپنی کی یوریہ کی پیداواری صلاحیت لاکھ35.68 ایم ٹی یوریہ ہے۔ ان تمام مصنوعات کے ساتھ ، کمپنی نے مسلسل پانچویں بار ، 2019-20 میں سب سے زیادہ ریکارڈ فروخت 57 لاکھ ایم ٹی کی ہے۔ مشکل وقت میں ان پودوں پلانٹس کے زیادہ سے زیادہ کام کو برقرار رکھنا ایک اہم کامیابی ہے جو خاص طور پر ملک کی کاشتکاری برادری کے ساتھ حکومت کی عہد بستگی کو پورا کرتی ہے۔
کووڈ-19 سے لڑنے کے لئے حکومت کی کوششوں کی حمایت کرنے کے علاوہ،این ایف ایل کے ملازمین نے نہ صرف ایک دن کی تنخواہ 88 لاکھ روپے وزیر اعظم کیئرس فنڈ میں دیئے ہیں بلکہ سی ایس آر کے تحت اسی مقصد کے لئے 63.94 لاکھ روپے کی رقم کا بھی وزیر اعظم کیرس فنڈ میں تعاون دیا ہے۔ اس طرح وزیر اعظم کیرس فنڈ میں این ایف ایل کی طرف سےکل 1.52 کروڑ روپے روپے کی رقم کا تعاون دیا ہے۔
م ن۔ ش ت ۔ ج
Uno-2411
(